ได้แวะมาพักที่ Toscana Valley เลยแวะมาทานที่ Club หน่อยค่ะเพราะวิวสวยมาก คืนวันอาทิตย์คนไม่เยอะมาก น่าจะมีไม่เกิน 10 โต๊ะ สั่งอาหารไปสามอย่าง
- ซุปหัวหอม : ตัวซุปเป็นแบบใสนะคะ ด้านบนเป็นขนมปังอบชีส เสริฟพร้อมขนมปังกระเทียม เมนูนี้ให้สิบดาวเลยค่ะลงตัวทุกอย่าง ดีงามทุกสิ่ง
- สปาเกตตี้เส้นดำผักเบคอนและกุ้ง : รสอร่อยเครื่องคุณภาพดี กุ้งเป็นกุ้งสดไม่แช่แข็ง เสียดายมันไปหน่อยค่ะ
- พิซซ่าทอสคาน่า : แป้งบางกรอบ ชีสเข้มข้น เมนูนี้ให้สิบดาวเหมือนกันค่ะ อร่อยมากกก

** จำชื่อเมนูเป๊ะๆไม่ได้นะคะ ขออภัยด้วยค่ะ แต่พอเดาได้ถ้าเทียบกับเมนูจริงจ้า **

จริงๆ อยากให้ 4 ดาวนะคะแต่มีทิ้งแต่ไว้ที่หัวข้อเพราะมีข้อบกพร่องด้านการบริการค่ะ
- สั่งอาหารรอบแรกไปสามเมนูดังกล่าว ปรากฎว่ารอพิซซ่านานมาก เราก็คิดว่าคนสั่งเยอะอาจต้องรอคิว แต่เกือบชม.แล้วจนทานซุปกับสปาเกตตี้หมดแล้วเลยเรียกพนักงานมาถาม สรุปได้ว่าออเดอร์ตกหล่น คือถ้าพนักงานเดินมาถามสักนิดว่าได้รับอาหารครบรึยังเพราะก็นั่งรออยู่ตั้งนาน หรือมีการทวนออเดอร์ตั้งแต่ตอนสั่ง ซึ่งเป็นเรื่องปกติสำหรับร้านอาหารทั่วไปเหตุการณ์เช่นนี้คงหายไปได้
- พอทานเสร็จสั่งของหวานเป็นฮันนี่โทสไป หายไปสิบนาทีจนคิดว่าจะได้ทานแล้ว พนักงานค่อยเดินมาบอกว่าของหมดแล้ว คือร้านอาหารปกติทั่วไปเค้าก็จะมีขึ้นกระดานว่าเมนูอะไรหมด ถ้ามีลูกค้าสั่งก็แจ้งได้ทันทีว่าหมด

ในส่วนอื่นๆ ของการบริการ มารยาทพนักงานดีค่ะไม่ได้มีข้อบกพร่องอะไรค่ะ

มื้อนี้1,1×× บาท ค่ะระดับราคาตามร้านอาหารในกรุงเทพทั่วไปค่ะแพงรับได้